Junie is vanjaar ŉ besonder belangrike maand vir die jeug van Suid-Afrika. Eerstens heropen skole vir graad 12’s en 7’s, en tweedens word Jeugmaand gevier.
“In die lewe gaan dit egter nie oor wat jy nie het nie, maar oor wat jy doen met dit wat jy tot jou beskikking het,” reken Du Toit. “Gebruik elke minuut wat beskikbaar is om iets sinvols te doen. Niemand het al ooit sukses bereik sonder beplanning, harde werk en deursettingsvermoë nie.”
Rig vir jou ŉ stil plek in by die huis waar jy minder afleidings ervaar sodat jy by jou studiebeplanning kan hou. Bêre jou selfoon wanneer jy skoolwerk doen en pak elke aktiwiteit produktief aan.
“Die Japannese het ŉ gesegde wat lui: sukses is as jy net een keer meer opstaan as die aantal kere wat jy geval het,” vertel Du Toit. Dit is ŉ stresvolle tyd in jou lewe, maar jy is nie alleen nie. Daar is duisende matrieks wat saam met jou deur hierdie moeilike tyd gaan. Hou die einddoel in gedagte wanneer jy take aanpak. Hou aan probeer totdat jy die konsep verstaan of die som se antwoord vind.”